Bennett Reisebureau
Store norske leksikon,Økonomi og næringsliv,Reiseliv,Bedrifter og organisasjoner i norsk reiseliv
Bennett Reisebureau er et reiseselskap som ble grunnlagt i Oslo i 1850 av den britisk-norske forretningsmannen Thomas Bennett. Selskapet regnes som verdens nest eldste reisebyrå. Det ble aksjeselskap fra 1918 med filialer i Norge, Norden og flere andre land. Drev vanlig reisebyråvirksomhet med hovedvekt på forretningsreiser, produksjon av gruppereiser i inn- og utland og landarrangementer for innkommende cruisetrafikk. Bennett utstedte i 1887 verdens første kuponghefte for bruk på reiser (voucher), og i 1919 verdens første flybillett.
Bennett Reisebureau ble svenskeid fra midt i 1980-årene (Wallenbergsfæren) og fra 1991 en del av Bennett Travel Group AB med rundt 150 byråer i Norden. Kjeden ble i 1995 overtatt av det britiske finansselskapet Hogg Robinson, som er største eier i reisebyråalliansen Business Travel International (BTI, opprettet i 1990). Bennett-kjeden fikk navnet HRG Nordic med virksomhet innen forretningsreiser. Kjeden har i 2022 fire forretningsreisebyråer i Norge. Les mer i Store norske leksikon reisebyrå reiseliv Eksterne lenker Bennett ferie